Acetón

Acetón (CH3COCH3, tiež propanón, systémový názov dimetylketón) je najjednoduchší ketón. Za normálnych podmienok to je bezfarebná, ľahko zápalná a zapáchajúca kvapalina. Ľahko sa rozpúšťa vo vode, etanole, éteri a iných organických rozpúšťadlách, pričom sa používa sám ako dôležité rozpúšťadlo. V zmesi so vzduchom tvorí výbušné pary.

Vlastnosti
 teplota topenia: −95,4 °C 
 teplota varu: 56,2 °C
 molárna hmotnosť: 58,08 g/mol 
 hustota: 0,7899 g/cm3 
 index lomu: 1,3586

Toxicita 
Acetón je mierne toxická látka, ktorej nežiaduce účinky sa zvyšujú pri dlhodobej expozícii.
Pri akútnej otrave je podráždená sliznica a pri chronickej otrave vznikajú zápaly spojiviek, nosohltanu a priedušiek.

Výroba 
Ketón s najväčším objemom priemyselnej výroby (takmer 3 milióny ton ročne).
Staré spôsoby výroby
 suchá destilácia dreva
 termický rozklad octanu vápenatého
 kvasenie
Súčasná výroba
 vedľajší produkt výroby fenolu z kuménu

 priama oxidácia propénu kyslíkom (katalyzátor soli paládia a medi) – tzv. Wackerova oxidácia
 dehydrogenácia 2-propanolu

Použitie 
V domácnosti je veľmi známy ako aktívna látka odlakovačov, ktoré po ňom páchnu. Je jedným z najpoužívanejších organických rozpúšťadiel. Acetón sa ďalej používa na výrobu plastov (metylmetakrylát), vlákien, liečiv (chloroform, niektoré uspávacie prostriedky) a iných chemikálií.

Zdroj 
 

Ketóny
Kozmetické chemikálie
Ketolátky